La Biblioteca Infantil s’omple de somriures amb el gat Cheshire
2025-07-24

Continuant amb les activitats gratuïtes d’animació lectora, que aquest mes de febrer estan dedicades al conte Alicia en el país de les meravelles, la Biblioteca Infantil de Burjassot rebrà la visita, la vesprada del 18 de febrer, del gat Cheshire, un dels protagonistes d’aquest clàssic.

L’activitat, que començarà a les 18 hores, presentarà un dels personatges més carismàtics del conte, el gat Cheshire, un gat fictici de la cultura popular anglesa, gran i gros, amb una gran boca plena de dents; un gat que la seua major característica és que sempre està somrient.

Una vegada presentat aquest divertit i alhora enigmàtic personatge, els participants en l’activitat tindran l’oportunitat de pintar diferents il·lustracions del gat, mostrant com és per a ells mateixos.